google/wiki40b huggingface dataset:
Jurist

En jurist er ofte synonymt med en person som har studert jus (også kalt rettsvitenskap) ved et universitet og har eksamen av høyere grad (i Norge betegnet som juridisk embetseksamen; enten cand.jur. eller master i rettsvitenskap). Det er ikke en beskyttet tittel. Således kan betegnelsen brukes mer generelt på dem som fortolker et regelverk eller behandler saker utfra et gitt regelverk, eller som er interessert i jus. Fagjurister kan jobbe i mange ulike stillinger, men de mest tradisjonelle juriststillingene er stillinger som er knyttet til rettsvesenet, for eksempel som dommer, advokat eller stillinger i den offentlige påtalemyndighet, som eksempelvis statsadvokat eller politiadvokat. Mange jurister jobber også i offentlig forvaltning og privat næringsliv.

Historikk

I vestlig tradisjon var det opprinnelig ikke noe skille mellom juristutdannelsen og utdannelse i retorikk og politikk. Evne til veltalenhet i de klassiske språk i forsamlinger var den viktigste ferdigheten som jurister ble drillet i. Innføringen av kristendommen i Europa førte til at romerretten ble systematisert og bevart, samtidig som latinen beholdt sin særstilling som språk. Det oppsto et skille mellom kirkerettsjurister, som utøvde kanonisk rett, og verdslige jurister. I det føydale samfunn var kirkeretten dominerende, siden juridisk og politisk makt i stor grad ble utøvd innen gods. Fremveksten av sterke stater i Europa økte etterspørselen etter juridisk utdannede personer.
I Danmark-Norge begynte kongemakten å besette statsadministrasjonen med jurister etter innføringen av enevelde på slutten av 1600-tallet. På 1700-tallet og frem til slutten av 1800-tallet var eksamener og pensum dominert av latin. Jurister hadde de fleste og viktigste jobbene i statsadministrasjonen, og først i etterkrigstiden ble økonomer og samfunnsvitere mer tallrike i departementer. 11 av 34 norske statsministere har hatt juristutdannelse.
Det har eksistert mange ulike former for grader i jus ved europeiske universiteter. Tradisjonelt ble doktorgraden brukt i fagene teologi, jus og medisin, og tidligere kunne en jurist ofte omtales som «doktor» til vanlig (doktorgraden var ikke en forskningsgrad på samme måte som i dag). Dette avspeiles gjennom at den vanligste graden for en jurist i USA er Juris Doctor.
I Danmark-Norge ble graden cand.jur. innført i 1736. Graden ble i Norge fra 2004 gradvis erstattet av graden master i rettsvitenskap.
Leptopodomorpha

Utseende

Små til middelsstore (opptil 8 mm), spinkle teger. Fasettøynene er store og utstående (unntatt hos Aepophilidae). Sugesnablen nokså kort, antennene består av fire ledd og er forholdsvis lange og tynne. Kroppen er vanligvis nokså flat og bredt oval sett ovenfra. Beina er slanke. På farge er de mørke eller mer eller mindre brunlige.

Levevis

Leptopodomorpha er rovdyr eller åtseletere som for det meste lever ved vann (både ferskvann og saltvann), selv om noen kan finnes på nokså tørre steder. De er raske løpere og kan ofte også hoppe langt. Flere grupper lever i fjæra, og Aepophilus bonnairei (eneste art i Aepophilidae) er trolig et av ganske få insekter som lever mesteparten av livet under saltvann.
Tonje Løseth

Klubb

Løseth spilte for fire ulike Bergensklubber; Bønes, Årstad, Viking og Tertnes, før hun i 2015 flyttet til Tyskland og signerte en toårskontrakt med Metzingen.
Etter 2 sesonger i Tyskland flyttet Løseth videre til Danmark i 2017 og signerte en treårskontrakt med Midtjylland.

Landslag

Yttereng fikk 5 kamper og scoret 9 mål for Norges juniorlandslag mellom 17. november 2009 og 30. mars 2010.
24. mai 2013 debuterte hun for det norske A-landslaget mot Serbia.
Under sunnmørsalpene

Under sunnmørsalpene er et musikkalbum med Arnie & Tvillingene, utgitt i 1998.
Sturmtiger

Sturmtiger, eller Tiger-Mörser, 38cm RW61 auf Sturm(panzer)mörser Tiger eller Sturmmörser Tiger var en tysk stormkanon fra slutten av andre verdenskrig.  Den var bygget på chassis fra Panzer VI Tiger og bestykket med en stor tilpasset bombekaster kalt 38cm SturmMörser RW61 L/5.4, egentlig beregnet på skipsbruk. 
Hensikten med kjøretøyet var å gi tung ildstøtte til infanteriet under kamp i bebyggelse.  Bare 18 stykker ble bygget, alle fra skadede Tigere.
Kjøretøyet var tilpasset med tynge panser.  Bombekasteren fyrte av rakettdrevne prosjektiler.  Prosjektilene var så tunge at det ble montert en kran på bak på kjøretøyet for å lette etterforsyning, men allikevel måtte hele mannskapet på fem mann hjelpe til med lastingen. Vekten på skuddet var rundt 300kg.
Robert A. Lovett

Bakgrunn

Robert A. 
Lovett var sønn av R.S. Lovett, som var administrerende direktør for Union Pacific Railroad. Robert Lovett studerte ved Yale University og ble medlem av det hemmelige selskapet Skull and Bones, før han etter å ha blitt uteksaminert i 1918 fortsatte å studere rettsvitenskap og bedriftsøkonomi ved Harvard University i perioden 1918 til 1921.

Karrière

Under første verdenskrig deltok Lovett som flyger i marinen. Han innledet sin karrière ved National Bank of Commerce i New York og gikk siden over til Brown Brothers Harriman & Co. I desember 1940 ble han utnevnt til spesialmedarbeider under krigsminister Henry L. Stimson, og fire måneder senere ble han utnevnt til visekrigsminister, før han i 1945 dro tilbake til en sivil karrière hos Brown Brothers Harriman.
Da general George C. Marshall ble utnevnt til USAs utenriksminister i 1947 ble Lovett utnevnt til viseutenriksminister, men da Marshall forlot utenriksdepartementet i 1949 vendte han igjen tilbake til det private næringslivet.

Forsvarsminister

I september 1950 ville den nyvalgte forsvarsministeren Marshall igjen ha Lovett som sin medarbeider, men Lovetts tid som viseforsvarsminister ble kort på grunn av at Marshall forlot politikken for godt året etter. Lovett tiltrådte dermed som landets neste forsvarsminister i september 1951.
Han tjenestegjorde som forsvarsminister helt til slutten av president Harry S. Trumans periode og gikk av sammen med resten av Trumans kabinett i januar 1953. I hans tid som forsvarsminister ble mobiliseringen til Koreakrigen fullført samtidig som Hellas og Tyrkia ble medlemmer av NATO, noe Lovett støttet helhjertet. Han var med på å styre og planlegge USAs militære gjenopprustning etter andre verdenskrig, og hadde strategiske og langvarige planer for omorganisering av forsvarsdepartementet.

Etter politikken

Lovett fortsatte deretter sin fremgangsrike karriere ved Brown Brothers Harriman, hvor han arbeidet i flere år etter sin periode i politikken. John F. Kennedy ville for øvrig ha med Lovett i sin regjering da han vant presidentvalget i 1960, men han takket nei av helsemessige årsaker. I 1963 ble han tildelt Presidentens frihetsmedalje og året etter ble han tildelt Sylvanus Thayer–prisen av United States Military Academy. Robert Abercrombie Lovett døde den 7. mai 1986 i Locust Valley i New York.
Glaphyroptera

Utbredelse

Slekten ble beskrevet basert på et eksemplar fra Aargau, Sveits. Lokaliteten stammer fra tidlig Jura, rundt 200 millioner år før nåtid.
Totalfotball

Totalfotball (nederlandsk: totaalvoetbal) er navnet på en innflytelsesrik taktikk innen fotball hvor alle utespillerne skal kunne ta over rollen til hvilken som helst annen spiller på laget.  Dette ble utviklet av klubben Ajax i perioden 1965 til 1973 og brukt av Nederland i VM i fotball 1974.  Taktikken ble oppfunnet av Rinus Michels som var trener for Ajax i perioden 1965-1971.
I totalfotball skal en spiller som forlater sin posisjon bli erstattet av en annen på laget uten av mister sin grunnformasjon.  I dette flytende systemet er ingen spillere låst i en posisjon og alle skal kunne spille forsvarer, midtbane eller angriper.  Den eneste faste posisjonen er målvakten.
Ajax som var klubben hvor taktikken oppstod vant samtlige kamper på hjemmebane i to hele sesonger (1971-72 og 1972-73) og tapte bare en kamp i hele 1971-72 sesongen.  De vant fire titler i 1972 (serien, cupen, Serievinnercupen og Intercontinental Cup)

Historikk

Grunnlaget for totalfotball ble lagt av Jack Reynolds allerede på midten av 1900-tallet da han var trener i Ajax. Rinus Michels spilte under Reynolds i Ajax og overtok som trener i 1965 og foredlet konseptet som ble kjent som totalfotball.  Da Michels gikk til Barcelona i 1971 videreutviklet den nye treneren Stefan Kovacs taktikken i Ajax og de vant Serievinnercupen tre år på rad (1972, 1973 og 1974).  Spilleren Johan Cruijff var en av de mest kjente eksponentene av systemet.  Han var plassert som spiss i en 4-3-3 formasjon, men beveget seg over hele banen og utnyttet det rommet som motstanderen gav.  Dette resulterte i at de andre på laget hans måtte være fleksible i posisjoneringen rundt hans bevegelser.  Dermed vekslet spillerne posisjoner i hele kampen.
Finalen i Serievinnercupen i 1972 var en av de flotteste oppvisningene av totalfotball på høyest mulig nivå.  Ajax slo Inter Milan 2-0 og aviser over hele Europa rapporterte om "Catenaccio er død" (Catenaccio var en taktikk brukt av mange italienske lag hvor man hadde sterkt fokus på defensivt spill for å hindre motstanderen i å skape sjanser).  I 1973 spilte Ajax mot AC Milan i UEFA Super Cup 1973 og AC Milan brukte liknende taktikk som Inter Milan.  AC Milan vant første kamp 1-0, men Ajax knuste dem 6-0 på hjemmebane i returkampen.
Begrepet blir ofte brukt om angrepsfotball generelt, men i sin reneste form er det en pro-aktiv taktikk og ikke en taktikk for kontringsfotball.
Kina og FN

Republikken Kina i FN

Republikken Kina var en av de opprinnelige grunnleggerne av FN og fast medlem i Sikkerhetsrådet fra etableringen i 1945. I 1949 tok det kinesiske kommunistpartiet makten over fastlandet og erklærte at Folkerepublikken Kina hadde erstattet Republikken Kina som den rette, lovlige styresmakten i Kina. Republikken Kina trakk seg tilbake til Taiwan, hvor den har fortsatt å eksistere. Republikken Kina mistet sin status som fast medlem av sikkerhetsrådet til folkerepublikken Kina i 1971.
Ani (navn)

Etymologi

Det armenske kvinnenavnet Ani (armensk: Անի) har opprinnelse i navnet på den armenske middelalderhovedstaden Ani. Betydningen av navnet kan muligens være «å ta vare på».
Ani kan også være en kjæleform av Anna.
Mannsnavnet Ani kan bety «åndesønn».
Dungeness kjernekraftverk

Dungeness kjernkraftverk er et britisk kjernekraftverk som ligger i nærheten av Dungeness i Kent, på sørøstkysten av England ved Den engelske kanal.  Det eies av British Energy. Det består av to opprinnelige anlegg – det nå nedlagte Dungeness A (460 MW), og dagens operative Dungeness B (1 230 MW).
Verket har to reaktorer, som ble tatt i bruk 1965. Det er installert en total effekt på 1 230 MW. I 2006 leverte verket 5,15 TWh elektrisk kraft. Lisensene utgår i 2035.
DVB-T2

DVB-T2 er en forkortelse for Digital Video Broadcasting – Second Generation Terrestrial; det er en utvidelse av standarden DVB-T, som er lansert av konsortiet Digital Video Broadcasting og som blir brukt til overføring av digitalt bakkenett. DVB har blitt standardisert av European Telecommunications Standards Institute (ETSI).
Ed Woodward

Utdanning

Woodward ble født i Chelmsford i Essex i de sørlige strøk av England, men gikk på skole i nabobyen Brentwood. Her gikk han på Brentwood School, som regnes som en av de skolene med høyere status i England, altså en av de skolene man helst vil gå på om man vil nå langt. Her gikk han fra 1983 til 1989, før han valgte å studere fysikk ved universitetet i Bristol fram til 1993. Etter fysikkstudiene bestemte han seg for hva han ville bli, og i løpet av 1996 var Woodward en ferdig utdannet revisor.

Karriere

I 1993 begynte Woodward å jobbe i PricewaterhouseCoopers, i en avdeling som drev på med revisjon og skatt. Det var på dette tidspunktet han bestemte seg for å bli revisor.
I 1999 gikk Woodward videre til et firma kalt J.P. Morgan & Co. som en investeringsrådgiver i meglerbransjen. Her jobbet han i 6 år før han fikk jobb hos en av hans klienter i en rolle som gikk ut på økonomisk planlegging. Denne klienten var Malcolm Glazer, og Woodward hadde akkurat hjulpet ham med å ta over den enorme fotballklubben Manchester United. Woodward ble ansatt i klubben, og i 2007 fikk han en jobb som satt ham i spissen for arbeidsgruppen som jobbet med markedsføring og sponsoravtaler. Woodward og resten av gruppen klarte å øke sponsorinntektene fra 48.7 britiske pund i 2005 til nesten 118 millioner britiske pund ved utgangen av 2012.
På grunn av sin fantastiske økonomiske ferdigheter ble Woodward sett på som en av de viktigste personene i Manchester United, og i 2013 ble Woodward klubbens funksjonelle leder ettersom den daværende direktøren for klubben, David Gill, bestemte seg for å gå av.
Edward G. Budd

Jernbanevogner

Budd ble født i Delaware i 1870. Han ble utdannet ingeniør i Philadelphia i 1888, og i 1899 tok han sin kunnskap om presset stål til jernbanenbransjen. Han arbeidet i Pullman Company under en kontrakt med Pennsylvania Railroad for bygging av de første jernbanevogner i stål

Biler

I 1912 grunnla han Budd Company som i utgangspunktet spesialisert seg på produksjon av presset stål chassis for biler.

USA

Hans selskap var snart å levere et hel-stål sedan karosseri  til bilprodusenter. Etter diskusjoner mellom dem som begynte i 1913 ble Dodge Brothers Budds første store støttespiller som kjøpte 70 000 hel-stål åpne touring karosserier i 1916. De ble snart etterfulgt av en hel-stål Dodge sedan. Brødrene hadde ikke trodd noe slikt er mulig, Andre amerikanske produsenter fulgte snart etter, lukkede karosserier solgte langt mer enn åpne fra 1923.

Storbritannia

William Morris, grunnlegger av Morris Motorer Limited i Storbritannia var også i tråd med Budds filosofi, og i 1926 satte han og Budd opp The Pressed Steel Company i Cowley, Oxford for å produsere biledeler for Morris. William Morris trakk seg fra eierskapet i 1930, og på slutten av 1935 ble Budds interesser solgt til britiske aksjonærer.

Tyskland

Ambi-Budd Presswerk GmbH i Berlin-Johannisthal var et annet joint venture, men med Ambi Maschinenbau. Karisserier ble laget for Adler Chrysler og Ford samt BMW. I løpet av 1930-tallet fikk britiske Austin modellene Ambi-Budd karosseri, tilsynelatende likt med Adler.
Etter andre verdenskrig ble Ambi-Budds virksomhet i Berlin liggende i den sovjetiske sektor.

Frankrike

Edward G. Budd fant en annen visjonær i André Citroën og resultatet ble den hel-stål Citroën Type B10  i oktober 1924. Dodge plasserte stålkarosseriene på et vanlige chasiss. Budd tenkte å dive sin teknologi videre. I 1934 hadde de utviklet den forhjulsdrevne Citroën Traction Avant, den første bil av presset stål bil.
For å holde alt dette i stål sammen var Budd også banebrytende i bruken av elektrisk buesveising i bilindustrien.

Rustfritt stål

Under den Store Depresjonen i 1930-årene var  Budd pioner innen fabrikasjon av rustfritt stål og bidro til å skape Pioneer Zephyr, et strømlinjeformet tog for Chicago, Burlington and Quincy Railroad. Budds jernbanevogner av rustfritt stål var svært vellykket i mange år. Under andre verdenskrig var Budd også den opprinnelige produsent av Bazooka prosjektil og granater. Han og hans selskap var også medvirkende i utviklingen av skivebremsen og blokkeringsfrie bremser.

Legacy

Budd ' s Pioneer Zephyr var det første av mange strømlinjeformede passasjertog. Det opprinnelige togsettet er permanent utstilt på Chicago - Museum of Science and Industry
I 1985, 40 år etter sin død, ble Edward G. Budd, «father of stainless steel and streamliner» innlemmet i Dearborn, Michigan's Automotive Hall of Fame
I 2015, 70 år etter sin død ble Edward G Budd Innlemmet i Galesburg, Illinois's  National Railroad Hall of Fame.
Yanjiang

Yanjiang (forenklet kinesisk: 雁江区, pinyin: Yànjiāng Qū) er et bydistrikt i byprefekturet Ziyang i provinsen Sichuan i Folkerepublikken Kina. Det har et areal på 1.633 kvadratkilometer og teller 1.050.000 innbyggere (2004). Distriktet ligger sentralt i Sichuanbekkenet.
Nykirken i Bergen

Historikk

Nykirken ble først bygd i 1621 på restene av den gamle erkebispegården i Bergen. Kongen hadde siden reformasjonen forsøkt å selge erkebispegården, men da ingen ville kjøpe den, ble deler av tomten i 1618 gitt til borgerne i Bergen slik at de kunne bygge en kirke. Denne kirken brant i 1660 og 1756. Murene i den nåværende kirken er identisk med den kirken som ble reist i 1756-63 etter Johan Joachim Reichborns tegninger. På grunn av økonomi ble Reichborns planlagte spir sløyfet til fordel for en lav tårnhjelm.
På Edvard Edvardsens tid var det et lite torg ved Nykirken. Han nevner i sin beskrivelse fra 1694 at kirkegården ved Nykirken bestod av «kun rent hollandsk sand, hvori de døde begravdes». Slik importert sand er funnet ved utgravninger. Dette har vært ballast som kom til nytte, slik som omtales i forordningen av 1735: At hvis ballast bestod av stein eller sand som kunne tjene «til Canalernes og Havnernes Forbedring, Hans Majestæts Fæstninger, Byens publiqve Huse», skulle ballasten tømmes på land som anvist.
Ved en brann på Nordnes i 1795 ble kirken reddet, men 14. februar 1800 oppstod en ny brann som antente tårnhetten og senere kirken som brant ned. Skadene var ikke mer omfattende enn at de gamle murene kunne brukes.
Kirken var gjenreist til innvielsen 25. november 1801. Etter gjenreisningen var dette en av de flotteste og mest moderne kirker i Bergen.
20. april 1944 var det en stor eksplosjon i en båt som lå ved Bergenhus festning og både Nykirken, Tollboden, Rosenkrantztårnet og Håkonshallen ble rasert. I 1955 ble kirken restaurert av arkitektene Frederik Konow Lund og og Hans Wichmann Rohde. I denne sammenheng ble kirkespiret oppført etter Reichborns opprinnelige planer. Spirets øvre del er 15 m høy og laget av profilerte kopperribber og tekket med kopperplater. Den 20. april 1955 ble hele spiret løftet på plass i en operasjon. Den 2. desember 1956 ble Nykirken vigslet etter gjenoppbyggingen.
Under Nykirkens gulv ligger fremdeles ruinene av den gamle erkebispegården fra slutten av 1200-tallet. De gamle murveggene er delvis intakte.
Xenoreoderus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Begge artene er beskrevet fra Burma.
Varamin (fylke)

Varamin (persisk: شهرستان ورامین‎) er et fylke i provinsen Teheran i Iran. Hovedstaden i fylket er Varamin. Fra målingen i 2006 var fylkets befolkning (inkludert målingene fra fylkene Pishva og Qarchak) 540 442, i 134 538 familier; uten disse målingene var befolkningen 258 498, i 65 850 familier. Fylket er delt inn i to distrikter: det sentrale distriktet og Javadabad-distriktet. Fylket har to byer: Varamin og Javadabad.
Hanno (elefant)

Hanno, på italiensk kalt Annone, var en hvite elefant som ble gitt av kong Manuel I av Portugal til Giovanni de' Medici i forbindelse med hans innsettelse som pave Leo X den 11. mars 1513. Hanno var en indisk elefant som ble fraktet til Roma til 1514 med den portugisiske ambassadør Tristão da Cunha. Elefanten ble raskt paven favorittdyr. Den ble født en gang rundt 1510 og døde den 8. juni 1516 fra komplikasjoner ved behandlingen av forstoppelse ved avføringsmiddel tilsatt gullstøv.

Bakgrunn

Kong Manuel hadde enten fått elefanten som en gave fra kongen i Cochin (dagens havneby Kochi i India), eller hadde bedt Afonso de Albuquerque, hans visekonge i India, om skaffe ham den. Det ble sagt at Hanno var hvit i fargen, og kom med skip fra Lisboa til Roma i 1514, rundt fire år gammel. Han ble oppbevart i begynnelsen i et avlukke i gårdsplassen i en belvederebygning, deretter flyttet til særskilt konstruert bygning mellom Peterskirken og Vatikanpalasset, ikke langt fra Borgo Sant'Angelo, en vei i rione (bydel) Borgo. Elefantens ankomst ble feiret av poeter og billedkunstnere. Hanno ble en favoritt ved det pavelige hoff og ble vist fram i prosesjoner. To år etter at kom til Roma ble han brått syk, ble gitt avføringsmiddel, men døde den 8. juni 1516 med paven ved sin side. Elefanten ble gravlagt i Cortile del Belvedere i Vatikanpalasset.

Kunstneriske omtaler

Kunstneren Raffaello Santi (Rafael) framstilte en minnefresko og paven selv skrev dens epitaf. Freskoen har siden gått tapt.
Elefanten var også emne for en satirisk pamflett av Pietro Aretino kalt for «Den siste vilje og testamente til elefanten Hanno». Det fiktive testamentet gjorde åpenbart narr av de ledende politiske og religiøse figurene i Roma på denne tiden, inkludert pave Leo X selv. Pamfletten ble en slik suksess at den ga et løft til Aretinos karriere og etablerte ham som en kjent satiriker, til sist ble han kjent som «fyrstenes svøpe».
Det finnes en rekke tegninger av elefanten Hanno, blant annet fire skisser gjort i rødkritt, og som nå er i samlingene til Ashmolean Museum, universitetetsmuseet i Oxford.
Historien om Hanno er detaljert gjenfortalt boken The Pope's Elephant (1998) av den amerikanske historikeren Silvio Bedini.
Lycosa spiniformis

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Softball under Stillehavslekene 2007

Softball under Stillehavslekene  2007. Softball var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var to turneringer, en for menn og en for kvinner, Papua Ny-Guinea vant begge.
Raw (foto)

Raw (engelsk for rå) er en fellesbetegnelse for filformater som kan benyttes ved digital fotografering. En billedfil av raw-format er ikke prosessert og således ikke klar til å bli trykket eller redigert. Raw-filer må etterbehandles i kameraet, eller på en datamaskin, med en raw-konverterer, og lagres i et annet filformat som TIFF, JPG eller PNG.
Det vanlige er at et digitalkamera produserer JPG-filer som er komprimert, og har automatisk fått justert både hvitbalanse, fargemetting og kontrast. 
Karakteristisk for raw-filer er at de ikke er bearbeidet eller endret av kameraets innebygde billedbehandlingsprogram. For de som selv ønsker å ha kontroll over bildenes egenskaper og kvalitet, er raw-filer formatet som er best egnet for digital etterbehandling. Bildene framstår, i rå form, avhengig av hvordan kameraets sensorer fanger opp farge og lys. Det er dusinvis av ulike raw-filer (formater) i bruk, avhengig av type utstyr, som kameraer og filmskannere, og produsent av utstyr.

«Digitale negativer»

Raw-filer kalles tidvis for digitale «negativer» ettersom de har samme rolle som negativer i tidligere fotografering med film: det vil si negativer i den mening at det ikke er direkte anvendelig som et bilde, men har likevel all informasjon som er nødvendig for å opprette et bilde. Likeledes er prosessen med å konvertere et raw-format, til et tilgjengelig synbart format, analogt med tidligere tiders mørkeromsarbeid hvor fotografisk film ble omdannet til papirkopier. Prosessen med å konvertere et raw-format er å foreta en rekke valg angående hvitbalanse, farger og kontrast for å ende opp med det ferdige bilde. Tilsvarende som med negativer er raw-filene originaler hvor man kan gjenta prosessen med andre valg, om ønskelig.
Bernhard I av Sachsen

Bakgrunn

Bernhard var en av hertug Herman Billungs sønner. Hermann var keiser Otto Is stedfortreder i Sachsen, noe som de facto gjorde ham til hertug uten at han hadde selve tittelen.